CELEX: 32004D0514
Language: et
Date: 2004-06-14 00:00:00
Title: 2004/514/EÜ:Nõukogu otsus, 14. juuni 2004, millega muudetakse otsust 98/161/EÜ, millega lubatakse Madalmaade Kuningriigil kohaldada meedet, mis kaldub kõrvale aasta kuuenda direktiivi 77/388/EMÜ (kumuleeruvaid käibemakse käsitlevate liikmesriikide õigusnormide ühtlustamise kohta) artiklist 2 ja artikli 28a lõikest 1

19.6.2004   
            
            
               ET
            
            
               Euroopa Liidu Teataja
            
            
               L 219/11
            
         
      NÕUKOGU OTSUS,
   14. juuni 2004,
   millega muudetakse otsust 98/161/EÜ, millega lubatakse Madalmaade Kuningriigil kohaldada meedet, mis kaldub kõrvale aasta kuuenda direktiivi 77/388/EMÜ (kumuleeruvaid käibemakse käsitlevate liikmesriikide õigusnormide ühtlustamise kohta) artiklist 2 ja artikli 28a lõikest 1
   (2004/514/EÜ)
   EUROOPA LIIDU NÕUKOGU,
   võttes arvesse Euroopa Ühenduse asutamislepingut,
   võttes arvesse 17. mai 1977. aastal vastuvõetud kuuendat nõukogu direktiivi 77/388/EMÜ kumuleeruvate käibemaksudega seotud liikmesriikide õigusnormide ühtlustamise kohta – ühine käibemaksusüsteem: ühtne maksubaas, (1) ning eriti selle artiklit 27,
   võttes arvesse komisjoni ettepanekut
   ning arvestades järgmist:
   
               (1)
            
            
               Direktiivi 77/388/EMÜ artikli 27 lõike 1 alusel võib nõukogu komisjoni ettepaneku põhjal ühehäälselt anda mis tahes liikmesriigile loa võtta või pikendada erimeetmeid sellest direktiivist kõrvale kaldumiseks, et lihtsustada maksustamismenetlust või ära hoida teatavaid maksude tasumisest kõrvalehoidumise ja maksustamise vältimise vorme.
            
         
               (2)
            
            
               Komisjoni peasekretariaadis 26. novembril 2003. aastal registreeritud kirjas taotles Madalmaade valitsus otsuse 98/161/EÜ (2) pikendamist, mis lubaks maksustamise erimeetmete kohaldamist taaskasutatavate jäätmete sektorile.
            
         
               (3)
            
            
               Teistele liikmesriikidele teatati sellest taotlusest 14. jaanuaril 2004. aastal.
            
         
               (4)
            
            
               Otsus 98/161/EÜ lubas Madalmaade Kuningriigil kohaldada kuni 31. detsembrini 2003. aastal järgmisi meetmeid:
               
                           —
                        
                        
                           erand kasutatud ja jäätmematerjalide tarnimise ning ühendusesisese soetamise kohta alla 2,5 miljonilise HFL aastakäibega ettevõtjate puhul. Selle läve arvutamisel võib jätta värviliste metallide käibe arvesse võtmata,
                        
                     
                           —
                        
                        
                           erand värviliste metallide tarnimise ja ühendusesisese soetamise kohta.
                        
                     
         
               (5)
            
            
               Maksukohustuslased, kes sooritavad tehinguid, mis on otsuse 98/161/EÜ artiklite 2 ja 3 alusel maksuvabad, võivad saada loa mitte tarnida ega ühendusesiseselt soetada kasutatud ja jäätmematerjale vastavalt nimetatud otsuses sätestatud erimeetmetele.
            
         
               (6)
            
            
               Kõrvalekalduv meede oli vajalik seoses raskustega pettustega tegelemisel selles sektoris, kus teatud ettevõtjad, peamiselt väikevahendajad, ei täitnud oma direktiivi 77/388/EMÜ artikli 21 lõike 1 punktiga a kehtestatud kohustust maksta ametiasutustele maksu, mida nad olid oma tarnetelt kogunud. Maksukogumise läbiviimine selles sektoris on eriti raske nõuetele mittevastavate ettevõtjate tegevuse kindlaks tegemise ja kontrollimise keerukuse tõttu. Seetõttu on kõnealune kord tõhusaks pettuste ärahoidmise meetmeks.
            
         
               (7)
            
            
               7. juunil 2000. aastal avaldas komisjon strateegia käibemaksusüsteemi toimimise tõhustamiseks lühikese aja jooksul, milles ta kohustus ratsionaliseerima suurt hulka hetkel kehtivaid erandeid. Mõningatel juhtudel võib see ratsionaliseerimine aga tähendada teatud eriti tõhusate erandite kehtestamist kõikidele liikmesriikidele. Komisjoni 20. oktoobri 2003. aasta teatis kinnitab veel kord seda kompromissi.
            
         
               (8)
            
            
               Madalmaade Kuningriigile tuleks anda kehtiva erandi pikendus kuni taaskasutatavate jäätmete sektoris käibemaksu rakendamise eriskeemi jõustumiseni, kuid mitte kauemaks kui 31. detsembrini 2005. aastal.
            
         
               (9)
            
            
               Erandil ei ole kahjulikku mõju ühenduste käibemaksust laekuvatele omavahenditele, samuti ei mõjuta see tarbimise lõppetapil maksustamisele kuuluva käibemaksu summat.
            
         
               (10)
            
            
               Õiguskindluse tagamiseks tuleks käesolevat otsust kohaldada alates 1. jaanuarist 2004,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 98/161/EÜ artiklis 1 asendatakse kuupäev “31. detsember 2003” järgmisega sõnastusega: “kuni taaskasutatavate jäätmete sektoris käibemaksu rakendamise eriskeemi jõustumiseni, millega muudetakse direktiivi 77/388/EMÜ, kuid mitte kauemaks kui 31. detsembrini 2005”.
   Artikkel 2
   Käesolevat otsust kohaldatakse alates 1. jaanuarist 2004.
   Artikkel 3
   Käesolev otsus on adresseeritud Madalmaade Kuningriigile.
   
      Luxembourg, 14. juuni 2004
      
         
            Nõukogu nimel
         
         
            eesistuja
         
         B. COWEN
         
      
   
   
      (1)  EÜT L 145, 13.6.1977, lk 1. Direktiivi on viimati muudetud komisjoni määrusega (EÜ) nr 290/2004 (ELT L 50, 20.2.2004, lk 5).
   
      (2)  EÜT L 53, 24.2.1998, lk 19. Otsust on viimati muudetud otsusega 2000/435/EÜ (EÜT L 172, 12.7.2000, lk 24).